**B. Osobitná časť**

**K bodu 1**

Navrhuje sa, na základe počtu ošetrených pacientov u poskytovateľa ústavnej zdravotnej starostlivosti poskytujúceho urgentnú zdravotnú starostlivosť na urgentnom príjme 1. typu, prehodnotiť sieť poskytovateľov ústavnej zdravotnej starostlivosti, ktorí budú poskytovať urgentnú zdravotnú starostlivosť na urgentnom príjme 2. typu. Takéto poskytovanie zdravotnej starostlivosti v súčasnom systéme nadväzuje aj na plynulosť poskytovania ambulantnej pohotovostnej služby. Vzhľadom k uvedenému sa navrhuje zo zoznamu pevnej siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 1. typu vypustiť Fakultnú nemocnicu s poliklinikou Žilina.

**K bodu 2**

Ide o opravu názvu označenia poskytovateľa ústavnej zdravotnej starostlivosti z Nemocnice s poliklinikami, n. o. miesto prevádzky ZZ Levice na Nemocnicu Levice, s. r. o. na základe vydaného povolenia na prevádzkovanie zdravotníckeho zariadenia.

**K bodu 3**

Ide o opravu názvu označenia poskytovateľa ústavnej zdravotnej starostlivosti z FORLIFE n. o., Všeobecná nemocnica Komárno na Nemocnica Komárno, s. r. o. na základe vydaného povolenia na prevádzkovanie zdravotníckeho zariadenia.

**K bodu 4**

Navrhuje sa, na základe počtu ošetrených pacientov u poskytovateľa ústavnej zdravotnej starostlivosti poskytujúceho urgentnú zdravotnú starostlivosť na urgentnom príjme 1. typu, prehodnotiť sieť poskytovateľov ústavnej zdravotnej starostlivosti, ktorí budú poskytovať urgentnú zdravotnú starostlivosť na urgentnom príjme 2. typu. Takéto poskytovanie zdravotnej starostlivosti v súčasnom systéme nadväzuje aj na plynulosť poskytovania ambulantnej pohotovostnej služby. Vzhľadom k uvedenému sa navrhuje zo zoznamu pevnej siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 1. typu vypustiť Univerzitnú nemocnicu Bratislava – Nemocnicu Ružinov.

**K bodu 5**

Navrhuje sa, na základe počtu ošetrených pacientov u poskytovateľov ústavnej zdravotnej starostlivosti poskytujúcich urgentnú zdravotnú starostlivosť na urgentnom príjme 1. typu, prehodnotiť sieť poskytovateľov ústavnej zdravotnej starostlivosti, ktorí budú poskytovať urgentnú zdravotnú starostlivosť na urgentnom príjme 2. typu. Takéto poskytovanie zdravotnej starostlivosti v súčasnom systéme nadväzuje aj na plynulosť poskytovania ambulantnej pohotovostnej služby. Vzhľadom k uvedenému sa navrhuje do zoznamu pevnej siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 2. typu doplniť Univerzitnú nemocnicu Bratislava – Nemocnicu Ružinov a Fakultnú nemocnicu s poliklinikou Žilina.

K Čl. II

Účinnosť sa navrhuje vzhľadom na dĺžku legislatívneho procesu a legisvakanciu.